José de San Martín
José de San Martín (25. februar 1778 – 17. august 1850) bio je argentinski general čije su vojne kampanje bile presudne za pobjedu pobornika nezavisnosti u Argentini, Čileu i Peruu. Zajedno sa Bolívarom smatra se najvažnijim borcem protiv španske kolonijalne vlasti u Južnoj Americi. U Argentini je stekao titulu "Oca nacije" (Padre de la Patria) i smatra se nacionalnim herojem. U Peruu je poznat kao "osnivač slobodnog Perua" i "osnivač Republike i generalisimus" (Fundador de la Libertad del Perú, Fundador de la República y de Generalísimo de las Armas). U Čileu mu je dodijeljena najviša vojna titula (Capitán General).